

|  |
| --- |
| **VENTSPILS VALSTSPILSĒTAS PAŠVALDĪBAS DOME** |
| Jūras iela 36, Ventspils, LV­3601, Latvija, tālr.: 63601100, e-pasts: dome@ventspils.lv |

**Paskaidrojuma raksts**

**Ventspils valstspilsētas pašvaldības domes 2025.gada \_\_. \_\_\_\_\_\_\_ saistošajiem noteikumiem Nr.\_\_**

**“Grozījumi Ventspils valstspilsētas pašvaldības domes 2022.gada 15.decembra saistošajos noteikumos Nr.14 “Par dzīvokļu izīrēšanas kārtību zemas īres dzīvojamās mājās Ventspilī””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Ar šiem saistošajiem noteikumiem (turpmāk – Grozījumi Saistošajos noteikumos) tiek veiktas sekojošas izmaiņas Ventspils valstspilsētas pašvaldības domes 2022.gada 15.decembra saistošajos noteikumos Nr.14 “Par dzīvokļa izīrēšanas kārtību zemas īres dzīvojamās mājās Ventspilī” (turpmāk – Saistošie noteikumi):* 1. tiek precizēts nosacījums, ka, lai reģistrētos zemas īres dzīvokļu reģistrā, mājsaimniecības, kuras atbilst Ministru kabineta 2022.gada 14.jūlija noteikumu Nr. 459 “Noteikumi par atbalstu dzīvojamo īres māju būvniecībai Eiropas savienības Atveseļošanās un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” ietvaros” (turpmāk – MK noteikumi Nr.459) 35.1., 35.2. un 35.3. apakšpunkta nosacījumiem, mēneša bruto vidējie ienākumi nedrīkst būt mazāki par 40% no atbilstošā maksimālo ienākumu sliekšņa. Mēneša bruto vidējo ienākumu līmeņa maksimālais slieksnis ik gadu tiek mainīts un publicēts akciju sabiedrības “Attīstības finanšu institūcija Altum”, Ekonomikas ministrijas un sabiedrības ar ierobežotu atbildību “Publisko aktīvu pārvaldītājs Possessor” tīmekļvietnēs. ;
	2. Saistošie noteikumi tiek papildināti ar skaidrojošu apakšpunktu 2.4., kas paskaidro terminu “mājsaimniecības kopējie mēneša vidējie bruto ienākumi;
	3. tiek aktualizēta Saistošo noteikumu redakcija atbilstoši izmaiņām MK noteikumos Nr.459 - vārdu “neto” aizstājot ar vārdu “bruto”.

  |
| **2.** Fiskālā ietekme uz pašvaldības budžetu  | Grozījumi Saistošajos noteikumos nerada papildu fiskālo ietekmi uz pašvaldības budžetu |
| **3**. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | 3.1. Sociālā ietekme – veicinās zemas īres mājokļu pieejamību, kā arī nodrošinās kvalificētu speciālistu piesaisti.3.2. Ietekme uz vidi – nav attiecināms.3.3. Ietekme uz iedzīvotāju veselību – nav attiecināms. 3.4. Grozījumiem Saistošajos noteikumos nav ietekmes uz uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām
 | Grozījumi Saistošajos noteikumos nerada jaunas administratīvās procedūras vai to izmaksas. Grozījumu Saistošajos noteikumos piemērošanas jautājumos personas varēs vērsties Ventspils valstspilsētas pašvaldības iestādes “Ventspils domes administrācija” Dzīvokļu nodaļā, Jūras ielā 36, Ventspilī, tālr.63601100. |
| 1. Ietekme uz pašvaldības funkcijām un cilvēkresursiem
 | Grozījumiem Saistošajos noteikumos nav tiešas ietekmes uz pašvaldības funkcijām un to ieviešana neprasīs papildu cilvēkresursus.   |
| 1. Informācija par izpildes nodrošināšanu
 | Grozījumu Saistošajos noteikumos izpildi nodrošina pašvaldības administrācijas institūcijas (amatpersonas) atbilstoši to kompetencei. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Grozījumi Saistošajos noteikumos ir piemēroti iecerētā mērķa sasniegšanas nodrošināšanai.  |
| 1. Izstrādes gaitā veiktās konsultācijas ar privātpersonām un institūcijām
 | 1. Atbilstoši Pašvaldību likuma 46.panta trešajā daļā noteiktajam, Grozījumu Saistošajos noteikumos projekts un to paskaidrojuma raksts laika periodā no 2025.gada \_\_.aprīļa līdz 2025.gada \_\_.maijam publicēts Ventspils valstspilsētas pašvaldības tīmekļvietnē [www.ventspils.lv](http://www.ventspils.lv) sabiedrības viedokļa noskaidrošanai.
2. Saistošo noteikumu projekts izskatīts Ventspils valstspilsētas pašvaldības Likumības komisijā 2025.gada 30.aprīlī un Finanšu komitejā 2025.gada \_\_\_.\_\_\_\_\_\_\_.
 |

Ventspils valstspilsētas pašvaldības domes priekšsēdētājs J.Vītoliņš